stanford-oval/wikipedia huggingface dataset:
הנרי מקמסטר
ביוגרפיה

מקמסטר נולד ב-27 במאי 1947 בקולומביה שבקרוליינה הדרומית. עבד כעורך דין המתמחה בעיקר בענייני סמים. בשנת 1969 סיים תואר ראשון בהיסטוריה. בשנת 1973 סיים לימודי משפטים. באותן השנים הוא שירת כתקופה קצרה בשירות המילואים של צבא ארצות הברית.
ב-4 בנובמבר 2014 נבחר לשמש כסגן מושלת המדינה עם כ-58.8% מקולות הבוחרים. זו הייתה הפעם האחרונה בה מושלים וסגניהם נבחרו בנפרד במדינה. בשנת 2016 היה מקמסטר לתומך נלהב של המועמד לנשיאות ארצות הברית דונלד טראמפ. לאחר היבחרו, הכריז טראמפ כי בכוונתו למנות את היילי לשגרירת ארצות הברית באומות המאוחדות, מה שגרם למינויו של מקמאסטר לתפקיד המושל. הוא ידוע בשל תמיכתו בזכות לשאת נשק.
בבחירות 2018, נבחר לכהונה מלאה לתפקיד מושל קרוליינה הדרומית.
בבחירות 2022, נבחר שוב להתמודד מטעם המפלגה הרפובליקנית לכהונה שנייה מול המועמד הדמוקרטי, ג'ו קנינגהם.
המעי הדק

| --- | --- |
 שיוך:  מערכת העיכול, מעיים 
 מיקום אנטומי:  חלל הבטן 
 אספקה עורקית:  עורק מתלה המעי העליון 
 ניקוז ורידי:  וריד שער הכבד 
 ניקוז לימפטי:  intestinal lymph trunk 
 עצבוב:  העצב התועה
 תיאור ב:  האנטומיה של גריי (מהדורה 20) (1168) 
 מזהים
 לטינית (TA98):  intestinum tenue 
 טרמינולוגיה אנטומיקה:  A05.6.01.001 
 TA2 (2019):  2933 
 FMA:  7200 
 קוד MeSH:  A03.556.124.684 
 מזהה MeSH:  D007421 
 מערכת השפה הרפואית המאוחדת:  C0021852 
 
מערכת העיכול. למידע על איבר, לחצו עליו.
המעי הדק (Small intestine) הוא חלק המעי המתחיל בבעלי החוליות ביציאה מן הקיבה (בשוער) ומסתיים במעי הגס. המעי הדק הוא החלק העיקרי של מערכת העיכול, ובאמצעותו נספג רוב המזון בגוף האדם. ערך זה מתמקד במעי האדם, למרות שהתהליך עצמו נכון למרב היונקים (יוצאי הדופן העיקריים הם מעלי גירה).
תיאור

המעי הדק בנוי כצינור מפותל. אורכו הממוצע הוא כ-6–8 מטרים, קוטרו כ-3 ס"מ, אך הגודל אינו אחיד בכל הגילאים, והוא ממלא את רוב חלל הבטן. המעי הדק מתחלק לתריסריון, מעי ריק ומעי עקום.
התריסריון (Duodenum) הוא קטע המעי המתחיל ביציאה מהקיבה ואורכו כ-28 ס"מ. הוא מקבל הפרשות מהלבלב, מכיס המרה ומהכבד. המעי הריק (Jejunum) נמצא אחרי התריסריון בחלקו העליון של חלל הבטן ואורכו כ-3 מטר. המעי העקום (Ileum) הוא הקטע האחרון במעי הדק ונמצא בחלקו התחתון של חלל הבטן. אורכו מ-3 עד 4 מטרים והוא מסתיים במעי הגס. בין המעי הדק לגס נמצא מסתם אילאוצקלי (ICV) המונע מעבר של חיידקים הנפוצים יותר במעי הגס למעי הדק.
תפקידי המעי הדק

למעי הדק שני תפקידים עיקריים:
פירוק כימי ופירוק מכני של המזון - פחמימות, חלבונים ושומנים.
ספיגה של יחידות המזון הללו אל הדם והלימפה.
בתהליך הספיגה חודרים תוצרי העיכול אל תאי האפיתל שבדופן המעי, משם אל הנוזל הבין-תאי של דופן המעי, ומשם לנימי הדם וצינוריות הלימפה.
למעי הדק מבנה מיוחד שנועד למלא תפקידים אלו. שטח הפנים שלו מוגדל על ידי בליטות דמויות-אצבע הנקראות מוריגים או סיסים (Villi), שהן בליטות אשר עשויות מתאי אפיתל העוטפות כלי דם ולימפה. על גבי המוריגים מצויות בליטות קטנות הנקראות סיסונים. הקיפולים, המוריגים והסיסונים מגדילים את שטח הפנים של המעי הדק פי 500, מבערך חצי מ"ר לצינורית באותו אורך, לכ-250 מ"ר.
במעי הדק מסתיים תהליך הפירוק של חומרי המזון ולו ההשפעות העיקריות של תהליך זה. המזון שוהה בתוך המעי הדק כ-3 שעות. במשך זמן זה נשלם עיכולם של חומרי המזון למיניהם.
תהליך העיכול

בתריסריון, שהוא חלקו העליון של המעי הדק, נפתחות שתי בלוטות המפרישות מיצי עיכול ואנזימים. בתוך התריסריון מתעכל המזון בהשפעת מיץ המרה ומיץ הלבלב. מיץ הלבלב מכיל אנזימים המפרקים פחמימות, שומנים וחלבונים:
פחמימות: מתפרקות על ידי אנזימים (כגון: עמילז, מלטז וסוכרז) לחד-סוכרים.
חלבונים : מתפרקים על ידי אנזימים (כגון: פפסין וטריפסין) לחומצות אמינו.
שומנים: מתפרקים על ידי אנזימים (כגון: ליפז) לגליצרול ולחומצות שומן. מיץ המרה המופרש על ידי הכבד, מכיל מלחי מרה ההופכים את השומנים שבמזון לתחליב, ומאפשרים בכך לאנזימים לפרקם ביעילות רבה יותר.
תהליך העיכול של מולקולות המסיסות במים (תוצרי הפחמימות והחלבונים) שונה מאלו שלא מסיסים. תוצרי הפחמימות, חומצות אמיניות וחומצות שומניות קצרות שרשרת עוברים בדיפוזיה דרך קרומי התאים, לעומתם הליפידים שהם תוצרי השומנים מתפזרים במעיים כתחליב שמותנה בנוכחות מלחי המרה, ולאחר ספיגתם הם עוברים לכלי הלימפה.
תנועת המעי

דפנות המעי הדק מתכווצות לצורך ביצוע מספר פעולות:
תנועות קצביות של חלקים שונים דוחסות ומרסקות את המזון.
התכווצויות של כל זוג טבעות בכיוונים מנוגדים מערבבות היטב את המזון.
תנועה פריסטלטית - תנועות ניע רציפות דוחפות את המזון למעי הגס.
מחלות

מחלת דווידסון
צמיחת יתר של חיידקים במעי הדק (SIBO - Small intestinal bacterial overgrowth)(אנ')
לקריאה נוספת

אסתי אנגל, אטלס גוף האדם, מפה 2003.
תצלום מיקרוסקופי של המוריגים
המעורר (קומיקס)

| --- | --- |

 סוג:  גיבור-על מותחן
 הוצאה לאור:  Universo Guará
 יוצרים:  לוצ'יאנו קוניה מרסלו יוקה גבריאל ויינר
 מידע
 שם אמיתי:  מיגל מונטסנט
 סטטוס:  פעיל
 גזע:  אדם
 מין:  זכר
 מקצוע:  גיבור-על, לוחם בפשע, ויג'ילנט.
 נטייה:  טוב
 מומחיות:  תחומי מומחיות רבים, ובפרט אמנויות לחימה, קרימינולוגיה, לוחמה פסיכולוגית, אסטרטגיה וטקטיקה.
 כוחות:  ללא כוחות על אינטלקט ברמה גאונית, בעל תושייה ויכולות בילוש והבחנה בפרטים גבוהות מאוד  אסטרטג, טקטיקן ותכסיסן  כוח, זריזות, חוסן, סיבולת ואתלטיות ברמה האנושית הגבוהה ביותר  מומחה באמנויות לחימה רבות  אשף התחמקות והתגנבות, מיומנות באמצעי לחימה רבים  בעל כוח רצון חזק, נחישות ורמה גבוהה של שליטה עצמית
 סגנון לחימה:  אמנויות לחימה, הטלת פחד ובלבול האויב, תקיפה מבלי להראות, חמיקה, התגנבות והתחבאות בצללים
 אזרחות:  ברזילאית
 דמויות קשורות
 אויבים:  פוליטיקאים מושחתים
מסכת גז GP-7 המשמשת את "המעורר", עם מסנן 40 מ"מ הממוקם משמאל היא פריט הלבוש המאפיין את הדמות במיוחד. זו מסכת גז רוסית משנות ה-40 של המאה ה-20. לדברי לוצ'יאנו הוא חיפש בגוגל את המסכה והחליט להוסיף אותה כמאפיין לדמות.
המעורר (בפורטוגזית: O Doutrinador) היא סדרת קומיקס ברזילאית, שנוצרה על ידי לוצ'יאנו קוניה. הדמות הראשית, "דוטרינדור", מפורטוגזית "המעורר", היא דמות שלוקחת את החוק לידיה במטרה להרוג פוליטיקאים מושחתים שפוגעים בחברה הברזילאית.
פרסום

את הקומיקס הגה לראשונה לוצ'יאנו קוניה בשנת 2008, אך רק בשנת 2013 החל הפרויקט להתפתח ולהתפרסם ברשתות החברתיות. הפרסום העצמאי הראשון שנמכר בשנת 2014 וזמן קצר לאחר מכן חבר לוצ'יאנו למוזיקאי והפעיל מרסלו יוקה כדי לכתוב סיפור חדש בשם Dark Web.
עלילה

מיגל הוא סוכן פדרלי מאומן היטב שחי בברזיל שממשלתו נחטפה על ידי חבורת פוליטיקאים ואנשי עסקים. טרגדיה אישית מובילה אותו לבחור בשחיתות הברזילאית כאויבתו הגדולה ביותר והוא מתחיל לנקום באליטה הפוליטית הברזילאית בתקופת הבחירות לנשיאות, במסע צלב ללא פשרות כנגד השחיתות.
פרסומים

| # | כותרת בשפת המקור | ISBN | שנת הוצאה | הערות |
| --- | --- | --- | --- | --- |
| 1 | O Doutrinador | ISBN 978-8591662609 | 2013 |  |
| 2 | O Doutrinador - Dark Web | ISBN 978-8569402015 | 2015 |  |
| 3 | O Doutrinador - Apocalipse BSB | ISBN 978-8591662616 | 2016 |  |
עיבודים > קולנוע

בשנת 2018 שוחרר לאקרנים הסרט המעורר, בבימויו של גוסטבו בונפה.
עיבודים > טלוויזיה

סדרת הטלוויזיה המעורר שודרה מ-1 בספטמבר 2019 ברשת Space והשלימה את אירועי הסרט המקורי.
הערות שוליים

↑  Rosa, Natalie (16 באוגוסט 2018). "O Doutrinador - Conversamos com o criador da HQ brasileira que vai virar filme". CanalTech (בפורטוגזית). {{cite web}}:  (עזרה)
↑  Naliato, Samir (16 בינואר 2018). "O Doutrinador: quadrinho brasileiro vira filme e série de televisão". UniversoHQ (בפורטוגזית). {{cite web}}:  (עזרה)
↑  Lopes, Larissa (1 בנובמבר 2018). "'O Doutrinador': anti-herói que luta contra a corrupção chega aos cinemas". Galileu (בפורטוגזית). נבדק ב-21 ביוני 2019. {{cite web}}:  (עזרה)
↑  "O Doutrinador - A Série estreia em setembro no Space". Omelete (בפורטוגזית). 16 ביולי 2019. {{cite web}}:  (עזרה)
המרכז הרפואי הלאומי

| --- | --- |

 מידע כללי
 סוג:  בית חולים לשעבר 
 מיקום:  בודפשט
 מדינה:  הונגריה 
 הקמה ובנייה
 תקופת הבנייה:  ?–1889
 תאריך פתיחה רשמי:  1889 
 תאריך פירוק:  2007 
 אדריכל:  וילמוש פרוינד 
 קואורדינטות:  47°31′14″N 19°04′31″E﻿ / ﻿47.520555555556°N 19.075277777778°E﻿ / 47.520555555556; 19.075277777778
  (למפת בודפשט מוגדלת) המרכז הרפואי הלאומי(למפת בודפשט רגילה) המרכז הרפואי הלאומי
 
המרכז הרפואי הלאומי, (בהונגרית: Országos Gyógyintézeti Központ) לשעבר בית החולים היהודי ברחוב סאבולץ', וגם "בית החולים ברחוב סאבולץ' של הקהילה היהודית של פשט", היה מוסד רפואי בעל עבר מפואר (שאינו קיים עוד) ברובע 13 בבודפשט ברחוב סאבולץ' על 33–35. לאחר מלחמת העולם השנייה הבניין אכלס, כאמור, מוסד בשם המרכז הרפואי הלאומי.
היסטוריה > בנייניו

ההיסטוריה של הקמת בית החולים ברחוב סאבולץ' של הקהילה היהודית של פשט ידועה מגיליון 1890 של כתב העת "תעשיית הבנייה" (Építőipar). על פי כתב העת, ד"ר דיולה בקה, פרופסור באוניברסיטה, הציע את הקמת בית החולים בשנות ה-80 של המאה ה-19. התוכנית נבדקה על ידי האדריכל המפורסם מיקלוש איבל, אחד האדריכלים החשובים ביותר באותה תקופה, ואז בשנת 1886 הוכרז על מכרז פומבי להקמת מבני בית החולים. למכרז התכנון הוגשו 13 הצעות, וילמוש פרוינד ואלפרד וליש זכו בתחרות. משימת התכנון הוענקה בסופו של דבר לפרוינד. ההקמה התרחשה בין מרץ 1888 לאוקטובר 1889 (כלומר תוך כשנה וחצי) בניהולו של הבנאי הראשי יוז'ף אמון. החזית המרכזית של מתחם הבניין המודרני עם מערכת אגפי עזר (Pavilion) המורכבת מ-5 בניינים פנה לרחוב סאבולץ', החלק הדרומי גבל בדרך אַרֵנָה (כיום שמו דרך דוז'ה ג'רג'). לוחות הרצפה היו עשויים קורות ברזל שסופקו על ידי "מפעל יציקות הברזל ומפעל המכונות של שליק" (Schlick–Nicholson Gép-, Waggon- és Hajógyár Rt). חזיתות הבניינים מכוסות לבנים גולמיים בכבישה יבשה על פי דפוס הרנסאנס ההולנדי על רקע צהבהב. מערכת הלבנים סביב החלונות, אדני הכתפיים וחלקים אחרים בבניין היו עשויים לבנים בכבישה ומעוצבים בצבע אדום, הכרכובים העיקריים היו מאבן גיר מקומי. כל בניין חולק לרדיקל צדדי ולרדיקל מרכזי גדול יותר, והותקן בו מדף משונן. הקו שהפריד בין הקומות (רצפה-תקרה) הודגש על ידי שורה של לבנים דקורטיביות שהונחו אופקית, והכניסה הייתה בסגירה חצי עגולה. באחד מבנייני בתי החולים היה גם בית כנסת, אך הוא בוטל במהלך ההלאמה שהייתה לאחר מלחמת העולם השנייה.
היסטוריה > היסטוריה מאוחרת יותר

בין שתי מלחמות העולם היה הקומפלקס אחד ממוסדות הבריאות היוקרתיים ביותר בבודפשט. עם זאת, הוא לא קיבל מחלקה אוניברסיטאית עד שנת 1954 בשם "אוניברסיטת היינל אימרה למדעי הבריאות" (Haynal Imre Egészségtudományi Egyetem). בשנת 2000 אוניברסיטה זו אוחדה לתוך אוניברסיטת זמלווייס כפקולטה למדעי הבריאות. שמו שונה בשנת 2001 ל"מרכז הרפואי הלאומי" ונסגר בשנת 2007. הקומפלקס פונה ואחר כך בשנת 2010 חולק לשניים: בחלקו הוקם מוסד לטיפול בחסרי בית ובחלקו השני הוקם "מרכז השיקום והאחסון של המוזיאון הלאומי" (OMRRK).
רופאים ראשיים במוסד

בלה קלנר (1940-1942)
ראו גם

רשימת בתי חולים בבודפשט(הו')
לקריאה נוספת

אילונה ברשטיאנסקי: בתי כנסת של בודפשט, Ciceró Könyvkiadó, Budapest, 1999, ISBN 963-539-251-6
https://nepszava.hu/1115313_lepukkant-korhazepuletek-raktarnak-jo-lesz
https://web.archive.org/web/20190516223337/https://www.preda.hu/drpredaistvan/hu/cimlap/14-sample-data-articles/35-a-szabolcs-utcai-korhaz-orszagos- ספא-מרכז-טרטנט
https://hu.museum-digital.org/portal/index.php?t=objekt&oges=386307
https://web.archive.org/web/20200101102509/http://www.epa.uz.ua/01600/01615/00011/pdf/EPA01615_ars_hungarica_2018_1_093-100.pdf
http://real.mtak.hu/35383/
הערות שוליים

1 2  P. Brestyánszky Ilona, i. m., 96–97. o.
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
בית החולים של הקהילה היהודית של פשט. תמונה מתחילת המאה ה-20
הסכם אדמס-אוניס

תוצאות חוזה 1819
הסכם אדמס-אוניס (באנגלית: Adams–Onís Treaty, בספרדית: Tratado de Adams-Onís), ידוע גם כחוזה 1819, או רכישת פלורידה, היה חוזה שנחתם בין ארצות הברית לאימפריה הספרדית, אשר במסגרתו נמכרה פלורידה לארצות הברית, ושורטט גבול מוסכם בין ארצות הברית למלכות המשנה של ספרד החדשה באזור טקסס, נהר ארקנסו, הנהר האדום ונהר הסבין, דרך הרי הרוקי ומערבה עד לאוקיינוס השקט. החוזה יישב סכסוך גבולות עיקש בין שתי המדינות, והוא נחשב כניצחון הדיפלומטיה האמריקאית, על רקע ההיחלשות של האימפריה הספרדית. בתמורה לשטחים החדשים שקיבלה ארצות הברית, היא שילמה לממשלה הספרדית סכום שהגיע לכ-5,000,000 דולר, והסכימה לוותר על טענתה לשטחים באזור טקסס ונהר הסבין ואזורים אחרים שבשליטה ספרדית תחת התנאים של רכישת לואיזיאנה.
ההסכם הושג בתום משא ומתן בין הנציג האמריקאי, ג'ון קווינסי אדמס, אז מזכיר המדינה ולימים נשיא ארצות הברית, לבין הנציג הדיפלומטי הספרדי לואיס דה אוניס (אנ').
הילד (סרט, 1977)

| --- | --- |

 בימוי:  רוברט ווסקניאן 
 הופק בידי:  רוברט דדשיאן
 עריכה:  דדישאן ו-ווסקניאן
 שחקנים ראשיים:  לורל ברנט  רוזלי קול  פרנק ג'נסון  ריצ'רד האנרס
 מוזיקה:  רוב וואלס
 צילום:  מורי אלאבי
 מדינה:  ארצות הברית 
 חברת הפקה:  סרטי פנורמה
 חברה מפיצה:  Boxoffice International Pictures  Valiant International Pictures
 שיטת הפצה:  וידאו על פי דרישה 
 הקרנת בכורה:  19 בינואר 1977
 משך הקרנה:  82 דק' 
 שפת הסרט:  אנגלית 
 סוגה:  אימה, על טבעי
 תקציב:  כ-30 אלף דולר
 דף הסרט ב־IMDb
 
The Child (בעברית: הילד) (ידוע גם בשמות Children of the Night או Hide and Go Kill) הוא סרט אימה על-טבעי אמריקאי משנת 1977, אשר בוים על ידי רוברט ווסקניאן ובו כיכבו לורל ברנט, רוזלי קול, פרנק ג'נסון וריצ'רד האנרס. הסרט מתרחש בשנות ה-30 של המאה ה-20 והוא עוסק באישה צעירה אשר עובדת כמטפלת באחוזה אפלולית ומבודדת ובמהלך עבודתה מתרחשת באחוזה סדרה של תקריות מוזרות.
עלילה

הסרט נפתח באליסיאן דל מאר, מטפלת אשר נשכרת לעבוד באחוזת נורדון בקליפורניה. היא נוסעת בדרך לאחוזה אך היא הולכת לאיבוד ומבקשת עזרה מאישה שנתקלת בה בדרך. לאחר מכן היא מתחילה להיתקל במראות מזוויעים כמו חתול פצוע, יד כרותה ודמות חיוורת שמתכופפת מאחוריי סבך בבית קברות. אליסיאן המבוהלת בורחת האזור על עבר האחוזה.
לאחר מכן פוגש אותה מר נורדון, אלמן המתגורר באחוזה עם ילדיו לן ורוזלי. ללא ידיעתה של אליסיאן, לרוזלי יש יכולות טלקינטיות. לן מודה בפניי אליסיאן שאמו נרצחה ביער על ידי נוודים שנים קודם לכן. גברת ויטפילד, השכנה, שנחשבת למטרד חטטני עבור בני הזוג נורדונים, מותקפת בביתה על ידי נוכחות בלתי נראית. כשהיא מנסה לברוח, רוזלי מופיעה בחוץ, מתגרה בה ואומרת שהיא הביאה לה "חברים". גברת ויטפילד הולכת להתחבא במרתף שלה, אך מותקפת על ידי דמות בעלת כף יד שתולשת את אחת מעיניה ולאחר מכן רוצחת אותה.
בליל כל הקדושים אליסיאן רואה במאורה שליד האחוזה עששית-דלעת שמרחפת באוויר בכוחות עצמה בלי שאף אחד נוגע בה. עוד באותו לילה, רוזלי, לבושה כמכשפה, נכנסת אל תוך היער, אל צריף בו נמצא אחד הנוודים שרצחו את אמה; היא מתעמתת איתו לגבי התכשיטים של אימה שנמצאים ברשותו ותוך כדי העימות ישות בלתי נראית הורגת את הנווד עם רובה ציד. מאוחר יותר, אביה של רוזלי נוזף בה על כך שיצאה מהבית ללא רשות, ושואל מדוע היא מבלה כל כך הרבה זמן בבית הקברות הנטוש ליד הבית. רוזלי נוזפת בו בחזרה, ומאשימה אותו במוות של אמה.
לן מוצא את גופת הנווד בצריף בעוד אליסיאן רואה דמות שמציצה על עליהם דרך החלון. לאחר מכן אליסיאן מוצאת את גופתו של האב בחדר המדרגות כאשר עינו נעקרה מהמקום. אליסיאן ולן בורחים, אבל המכונית של לן מתקלקלת כשהם מנסים לנסוע משם. השניים מותקפים לפתע על ידי קבוצת זומבים - "החברים" של רוזלי, שאותם היא מזמנת מבית הקברות לבצע מעשים רעים. אליסיאן ולן מצליחים להסיח את דעתם של הזומבים עם צופר המכונית, ולהתבצר במפעל נטוש. בסופו של דבר הזומבים חודרים למפעל, גוררים את לן על הרצפה ומשמידים את ראשו. אליסיאן, עכשיו לבדה, שומעת דלת נפתחת, ותוקפת את הפולש עם גרזן, מבינה רק כעבור רגעים שזאת רוזלי. אליסיאן מתבוננת בהלם ברוזלי מתה, ובורחת החוצה מהבניין בבהלה.
הערות שוליים

↑  The Child, נבדק ב-2021-10-28
הילבי

| --- | --- |
 מדינה:  ברבדוס ברבדוס
 מחוז:  סנט תומאס
 שפה רשמית:  אנגלית
 גובה:  196 מטרים
 אוכלוסייה:  ‏
  ‑ בכפר:  519 (2015)
 קואורדינטות:  13°13′00″N 59°35′00″W﻿ / ﻿13.216666666667°N 59.583333333333°W﻿ / 13.216666666667; -59.583333333333 
 אזור זמן:  UTC -4
  מפת מיקום  מפה מפורטת   (למפת ברבדוס מוגדלת) ברידג'טאון ספייטסטאון אויסטינס בת שבע הולטאון קראב היל גרינלנד הים הקריביהילבי(למפת ברבדוס רגילה) ברידג'טאון ספייטסטאון אויסטינס בת שבע הולטאון קראב היל גרינלנד הים הקריביהילבי  he tabBackground:;tabBorder:#aaa;defaultTab:0;
 
הילבי (באנגלית: Hillaby) הוא כפר במחוז סנט תומאס שבברבדוס. הכפר שוכן על הגבול של מחוז סנט תומאס עם מחוז סנט אנדרו, שהשליש העליון של הכפר נמצא בתחומיו.
גאוגרפיה

כפר הדייגים נמצא למרגלות ההר הגבוה במדינה וקרוי על שמו – הר הילבי, כ־8.8 ק"מ מברידג'טאון, בירת ברבדוס.
אקלים

הטמפרטורה הממוצעת היא 24 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 927 מילימטרים בשנה. חודש אוגוסט הוא החודש שיש בו הכי הרבה גשם (226 מ"מ גשם), וחודש ינואר הוא החודש שיש בו הכי פחות גשם (21 מ"מ גשם).
הערות שוליים

↑  Hillaby, www.geonames.org
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.
הליגה האיטלקית בכדוריד

| --- | --- |
 ענף:  כדוריד
 תאריך ייסוד:  1969
 מספר מתמודדים:  28
 מדינות משתתפות:  איטליה איטליה
 זוכה:  ג'וניור פסאנו (2023)
 הכי הרבה זכיות:  פלאמנו טריאסטה (17 זכיות)
 מפעל נמוך יותר:  הליגה האיטלקית השנייה
 
הליגה האיטלקית הראשונה בכדוריד (באיטלקית: Serie A - 1ª Divisione Nazionale) הנקראת גם סרייה א', הוקמה ב-1982. הליגה כוללת את 16 הקבוצות הטובות באיטליה ובכל עונה שלוש קבוצות שסיימו במקומות האחרונים יורדות לליגה השנייה והקבוצות שסיימו בשלושת המקומות הראשונים בליגה השנייה עולות.
האלופה ושתי הקבוצות שמסיימות את הליגה במקומות 2 ו-3 משחקות בגביע האלופות בכדוריד (שמקבילה לליגת האלופות בכדורגל וליורוליג בכדורסל) וכן זוכת הגביע ומקומות 4 ו-5 משחקות בגביע האיגוד האירופאי (שמקביל לליגה האירופית בכדורגל וליורוקאפ בכדורסל).
אלופת הליגה עונדת בעונה הבאה סמל קטן עם דגל איטליה על מדיה, הנקרא "סקודטו" (מגן קטן).
הקבוצה שמייצגת את העיר טריאסטה זכתה בתחרות 17 פעמים.
ערך זה הוא קצרמרבנושא כדוריד. אתם מוזמנים לתרום לוויקיפדיה ו.
הטיפול (סרט, 2021)

| --- | --- |

כרזת הסרט
 בימוי:  צבי לנזמן
 הופק בידי:  אורי שטרנפלד צבי לנזמן
 תסריט:  אורי שטרנפלד שירה קלרה וינטר צבי לנזמן
 עריכה:  שירה קלרה וינטר
 מוזיקה:  אבי בללי
 צילום:  צבי לנזמן
 מדינה:  ישראל ישראל
 חברת הפקה:  הפקות בית העץ פדרו פילמס
 משך הקרנה:  85 דקות
 שפת הסרט:  עברית אנגלית
 סוגה:  סרט תיעודי
 פרסים:  זוכה דוקאביב
 דף הסרט ב־IMDb
הטיפול (באנגלית: The Therapy) הוא סרט קולנוע תיעודי ישראלי משנת 2021 אותו צילם וביים צבי לנזמן.
תקציר העלילה

הסרט עוקב אחר בן זילברמן ולב סלצר, שני גברים חרדים הומוסקסואליים, בעודם עוברים טיפולי המרה לשינוי נטייתם המינית.
משתתפים

בן זילברמן
לב סלצר
קיילא יזי
שלו יזי
שלמה ג'סל
דוד בראון
ד"ר אייל זק
ערן ארגמן
נדב כהן
מת'יו שורקה
רפאל ספייער
ח"כ ניצן הורוביץ
תבור להט
שי ברמסון
שני גרבלי
אור קשת
נדב שוורץ
פיתוח

פיתוח הסרט נעשה במסגרת דוקו START, באדיבות קרן גשר לקולנוע רב תרבותי, הפורום הדוקומנטרי בישראל ובהנחיית ניצן גלעדי.
הפקה

הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, קרן אבי חי, קרן מכון סאנדאנס לקולנוע דוקומנטרי, ג'אסט פילמס, קרן פורד וקרן גשר לקולנוע רב תרבותי.
הסרט הופק בסיוע משרד התרבות והספורט - המועצה הישראלית לקולנוע.
הסרט הופק בעידוד קורפו - הקרן לשווק תוכן ישראלי.
פרסים

הסרט זכה בפרס חבר השופטים בפסטיבל הקולנוע דוקאביב ביולי 2021.
הפצה

הסרט הוקרן בערוץ כאן 11 ביום רביעי ה-18 באוגוסט 2021, כחלק מרצועת כאן דוקו.
הילאל מוסא

הילאל מוסא (בערבית: هلال موسى; נולד ב-31 במאי 1990) הוא כדורגלן ערבי-ישראלי המשחק בעמדת הקשר בקבוצת שבאב אל-ח'ליל.
קריירה

מוסא החל לשחק כדורגל במחלקת הנוער של הפועל חיפה, וכשהיה בן 18 עבר לקבוצת הנוער של מכבי נתניה. בקיץ 2009 חתם בהפועל בני טמרה מליגה א' צפון. ב-16 באוקטובר 2009 ערך את הופעת הבכורה שלו בקריירה, בתיקו 2–2 נגד מ.ס. כרמיאל/צפת, בו אף כבש את שער הבכורה שלו בקריירה. את עונתו הראשונה כשחקן בוגרים סיים עם 5 שערים ב-27 הופעות. לקראת עונת 2010/2011 עבר להפועל ראשון לציון מהליגה הלאומית, עמה עלה לליגת העל בסיום העונה. ב-20 באוגוסט 2011 ערך את הופעת הבכורה שלו בליגת העל, כשפתח בהרכב בניצחון 4–2 על בני סכנין. בקיץ 2012 חזר לליגה הלאומית כאשר חתם במכבי אום אל-פחם, ובינואר של אותה עונה עבר למכבי אחי נצרת.
בקיץ 2013 חתם בשבאב אל-ח'דר מליגת העל הפלסטינית, במדיה שיחק שנתיים. ב-19 במאי 2014 ערך את הופעת הבכורה שלו בנבחרת פלסטין, בניצחון 1–0 נגד קירגיזסטן. מוסא היה שותף לזכייה של הנבחרת בגביע האתגר של ה-AFC לראשונה בתולדותיה, שאף העניק לה עלייה לגביע אסיה בכדורגל 2015, ובסך הכל ערך שש הופעות במדי הנבחרת.
ב-17 ביולי 2015 חזר לליגת העל כאשר חתם לעונה אחת בהפועל חיפה, אך ב-8 בספטמבר שוחרר מהקבוצה לאחר ששותף רק בשלושה משחקי גביע הטוטו, וכעבור חודש חתם בבני סכנין. ב-24 באוקטובר 2015 ערך את הופעת הבכורה שלו במועדון, כשנכנס כמחליף בתיקו 0–0 מול מכבי נתניה. ב-20 בפברואר 2016 כבש מוסא את שערו הראשון במדי בני סכנין, בניצחון 2–0 על הפועל כפר סבא, ואת עונת 2015/2016 סיים עם שער אחד ב-21 הופעות ליגה. בתחיל עונת 2016/2017 קרע את הרצועה הצולבת, ולא שיחק במהלך כל העונה. במאי 2017 חזר להתאמן לראשונה אחרי תשעה חודשים. בעונת 2017/2018 שותף בשמונה משחקי ליגה.
בקיץ 2018 התאמן עם הפועל עפולה מהליגה הלאומית ואף שיחק משחק אחד בגביע הטוטו, אך בסופו של דבר החליט לחזור לליגה הפלסטינית וחתם באהלי אל-ח'ליל.
ב-15 בספטמבר 2020, מוסא חתם בהפועל כאוכב.
בקיץ 2021 חזר לליגה הפלסטינית וחתם בשבאב אל-ח'ליל.
תארים

גביע האתגר: 2014
הערות שוליים

↑  תומר לוי, ‏הפועל חיפה: הילאל מוסא חתם לעונה אחת, באתר ערוץ הספורט, 17 ביולי 2015
↑  מיקי שוורץ, בני סכנין: הילאל מוסא גמר את העונה, באתר ynet, 3 באוגוסט 2016
↑  דורון בן דור, ‏תורג'מן נפגש עם אבו יונס וצפוי להתמנות למאמן, באתר ONE‏, 13 במאי 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הילאל מוסא".
כפר מנדא: אישים
הסכם אדריאנופול

שער הניצחון "מוסקבה" בסנט פטרבורג, אשר הוקם בשנים 1836–1838 לזכר ניצחון רוסיה במלחמה
הסכם אדריאנופול או הסכם אדירנה (בטורקית: Edirne Antlaşması; ברוסית: Адрианопольский мирный договор, בצרפתית: Le traité d'Andrinople), המכונה גם אמנת אדריאנופול, היה הסכם שלום שנחתם באדירנה (אז אדריאנופול) שבטורקיה ב-14 בספטמבר 1829, ואשר סיים את המלחמה העות'מאנית-רוסית. החוזה חיזק את העמדה הרוסית במזרח אירופה והחליש את מעמדה של האימפריה העות'מאנית. האמנה הביאה את התלות העתידית של האימפריה העות'מאנית במאזן הכוחות האירופי, וכן קבעה את התפרקותה הסופית של רכושיה הבלקניים.
ההסכם נחתם בידי הרוזן אלכסיי פיודורוביץ' אורלוב בשם האימפריה הרוסית ועבדול קדיר ביי בשם האימפריה העות'מאנית, ולפיו העניקה האחרונה לרוסים גישה אל שפך הדנובה, והכירה בשליטתם בגאורגיה בנחיצ'יבאן ובחלקים מארמניה. עוד נפתחו מצרי הדרדנלים לתנועת שיט מסחרית, אם כי עניין זה נדרש להסדר נוסף במסגרת הסכם הינקאר איסקלסי (Hünkâr İskelesi Antlaşması; Ункяр-Искелесийский договор) מ-1833. הסולטאן הבטיח מתן אוטונומיה לסרביה וליוון, והתיר לרוסים להחזיק במולדובה ובוולאכיה עד לתשלום פיצויים לרוסיה.
הערות שוליים

↑  Editors of Encyclopaedia Britannica, Treaty of Edirne, ENCYCLOPAEDIA BRITANNICA
ערך זה הוא קצרמרבנושא אמנות והסכמים. אתם מוזמנים לתרום לוויקיפדיה ו.